Narodna skupština
20180419

Zaključujem glasanje: za – 137, protiv – niko, uzdržan – jedan. Konstatujem da je Narodna skupština prihvatila Predlog zakona, u načelu. Podsećam vas da je sastavni deo Predloga zakona postao amandman Odbora za finansije, republički budžet i kontrolu trošenja javnih sredstava na član 3. Stavljam na glasanje predlog da se utvrdi postojanje naročito opravdanih razloga da zakon stupi na snagu ranije od osmog dana od dana objavljivanja. Zaključujem glasanje: za – 137, protiv – jedan, uzdržanih – nema. Konstatujem da je Narodna skupština posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja. Pošto smo se izjasnili o ranijem stupanju na snagu zakona, pristupamo glasanju o Predlogu zakona u celini. Stavljam na glasanje Predlog zakona o izmenama Zakona o davanju garancije Republike Srbije u korist OTP banka Srbija a.d. Novi Sad, Banka Inteza a.d. Beograd, NBG Banka Malta LTD, AIK Banka a.d. Niš i Unikredit Banka Srbija a.d. Beograd po zaduženju Javnog preduzeća „Srbijagas“ Novi Sad, u celini.